als_Latn dik_Latn sag_Latn
Ish-Kryeministri, Sali Berisha në një intervistë të dhënë disa ditë më parë për Lufti Dervishin, foli për marrëveshjen Rama-Basha dhe për listat e PD-së.
Por mes përgjigjeve të tij ka patur një detaj të rëndësishëm i cili nuk është pasqyruar në media.
Dervishi ka pyetur Berishën nëse ky i fundit ka një qëndrim lidhur me kritikët më të spikatur në PD, Imamin, Topallin dhe Patozin.
Berisha ka dërguar një mesazh të koduar për ta duke nënkuptuar se nëse Topalli, Imami dhe Patozi duan të ruajnë raportet miqësore me të, kushti është që të mbështesin PD-në e Lulzim Bashës.
Episodi 1. Berisha për listat e PD-së:
Berisha: Njeriu i fundit që mund të pyetet për problemet brendshme e PD-së jam unë. E them këtë me sinqeritetin më të madh. Përse Lufti?! Sepse statusi im është i tillë, çdo lloj qëndrimi publik mua më krijon përshtypjen se do më nxirrte nga statusi im i një njeriu të dorëhequr njëherë e përgjithmonë, i një njeriu të larguar pa rikthim. Në këtë mes kryetari ka pranuar, që këto janë listat e fundit që bëhen në këtë mënyrë. Nuk ka diskutim që Kryetari ka të drejtë të patjetërsueshme të ketë listën e tij. Me këtë listë do fitojë dhe do të bëhet Kryeministër.
Dervishi: Po në rast se nuk bëhet Kryeministër?
Berisha: Në rast se nuk bëhet Kryeministër, ai Lulzim Basha, ka përcaktuar se unë nëse nuk fitoj zgjedhjet unë do bëj zgjedhjet për kryetarin e PD-së, në 20 korrik.
Dervishi: Ju keni vendosur një standart në vitin 2013?
Berisha: Ai standart nuk është i detyrueshëm për të gjithë…
Dervishi: Keni ju koment për kritikët e bujshëm të listës, ku spikasin zoti Imami dhe zonja Topalli?
Berisha: Unë nuk kam asnjë koment për qëndrimin e asnjë njeriu. Duhet të dish një gjë. Ata me të cilët unë mbylla kapitullin tim më 20 korrik të 2013-ës, ata janë ish-bashkëpuntorët e mi dhe miqtë e mi. Për sa kohë që ata dëshirojnë të ruajnë ato raporte. Natyrisht kryetari i ri PD-së, ka absolutisht të drejtë të zgjedhë ekipin e tij pa asnjë lloj hezitimi në këtë aspekt, sepse thotë me këtë ekip do fitoj me këtë ekip do qeveris…
Episodi 2. Marrëveshja me Ramën
I pyetur nëse kjo marrëveshje ka pjesë të pashkruara, Berisha tha se nuk mund t’i besohet një marrëveshje fjale me Edi Ramën.
Dervishi: A ka kjo marrëveshje edhe pjesë të pashkruara, përveç asaj që është deklaruar?
Berisha: Të besosh ti në ‘Gentelmen agreement’ me Edi Ramën është si ti besosh rrethit katror… Ai me shkrim dhe me 3 firma
Dervishi: Duhet pranuar që zoti Rama ofroi më shumë se McAllister
Berisha: Ai ofroi sepse e pa greminën…
VINI RE: Citimet e intervistës u shkëputën nga emisioni ‘Përballje’ i gazetarit Lutfi Dervishi. /Hashtag.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn